Oblasć Wołynska

Oblasć Wołynska abo Wołynska oblasć (tež Wołyńska; ) je oblasć na sewjerozapadźe Ukrainy. Stolica a zdobom najwjetše město je Luck. Oblasć ma něhdźe milion wobydlerjow na přestrjeni wot 20.000 kwadratnych kilometrow a je tuž chětro rědko wobsydlena.

 Geografija 
Oblasć mjezuje z Běłoruskej na sewjeru a z Pólskej na zapadźe. Susodnej ukrainskej oblasći stej Riwne na wuchodźe a Lwówska na juhu.

Najwažnišej rěce na teritoriju oblasće stej Zapadny Bug, kotryž twori mjezynarodnu hranicu z Pólskej, kaž tež Pripjat w Pripjatskich bahnach při běłoruskej hranicy na sewjeru.

 Zarjadnistwo 
Oblasć Wołynska wobsteji ze 16 rajonow a štyrjoch městow, kotrež podsteja bjezposrědnje zarjadnistwu oblasće. To su města:
 Kowel
 Luck
 Nowowolynsk
 Wolodymyr

 Stawizny 
mini|Hród w Lucku
W 12. lětstotku wobsteješe na teritoriju dźensnišeje oblasće wuchodosłowjanske wjerchowstwo, kotrež so w lěće 1188 z wjerchowstwom w Halyču zjednoći. Wot 14. lětstotka słušeše Wołynska přez lětstotki do Pólsko-Litawskeje. Hakle z dźělenjom Pólskeje 1793 resp. 1795 přińdźe pod rusku kontrolu. W 19. lětstotku zasydlichu so cyłkownje někak 250.000 Němcow we Wołynskej. Po Prěnjej swětowej wójnje a Pólsko-sowjetskej wójnje bu Wołynska w lěće 1921 rozdźělena mjez Pólskej a sowjetskej Ukrainu. Po Druhej swětowej wójnje přińdźe tež zapadny dźěl k Sowjetskemu zwjazkej. Němska ludnosć dyrbješe so přesydlić („Heim ins Reich“). Židźa, kotřiž wučinichu do Druheje swětoweje wójny sylny podźěl ludnosće, buchu zwjetša w holocausće zamordowani.

 Wobydlerstwo 
 +
 narodnosć
 wobydlerjo
 1989 (%)
 2001 (%)
 změna (%)http://2001.ukrcensus.gov.ua/eng/results/general/nationality/
  Ukrainjenjo
 1.025.000
 94,6
 96,9
  +2,4 %
  Rusojo
 25.100
 4,4
 2,4
  −46,4 %
  Běłorusojo
 3.200
 0,5
 0,3
  −37,9 %


 +
 maćeršćina
 1989 (%)http://2001.ukrcensus.gov.ua/eng/results/general/language/Volyn/
 2001 (%)
  ukrainšćina
 94,5
 97,3
  rušćina
 5,1
 2,5


 Žórła 

 Wotkaz 

!
Wołynska